دارميات / 3
جار البيوت ايشيل ويمكن يسافر
بس انته جار الروح وبالگلب صاير .
* * *
من حلاتك كلها تحچي واني غامرني السكوت
اخاف من احچي بحلاتك يصعد السكر واموت .
* * *
ملهوف اجاني العيد هااا گتله شتريد
راويته جرح هواي ضل يلطم العيد .
* * *
بالعيد اعايد ناس بس انته لاله
هم شفت واحد يوم عايد هلاله .
* * *
رمضان اجانه ارجوك لا تطلع اصبر
عيد انته لو شفناك معناها نفطر .
* * *
بالك تظن واتگول عشرتنه مده
باب الگلب مفتوح هيهات اسده .
* * *
لا تظن يوم انساك واگدر اعوفك
ويه الاكل كل يوم صدگني اشوفك .
* * *
لا تظن يوم انساك واگدر املّك
ومابيه حيل فراگ من هسه اگلك .
* * *
طگ گلبي والعباس كلش عليكم
مو مشي يمكن راح دقلات اجيكم
اقعد ابتالي الليل وادعي ابصلاتي
ياربي بعد افلان شلي ابحيــــــاتي